
VILJANDI LINNAVOLIKOGU

MÄÄRUS

18. juuni 2026   nr

Viljandi Linnavolikogu 22.02.2023 määruse nr 31
„Viljandi maakonna arengustrateegia 2035“ muutmine


Määrus kehtestatakse kohaliku omavalitsuse korralduse seaduse § 61 lõike 1, § 374 lõigete 1 ja 2 alusel ja arvestades § 374 lõiget 6 ning haldusmenetluse seaduse § 92 lõike 4 alusel.


Viljandi maakonna arengustrateegia 2035 muutmise heakskiitmine
Kiita heaks Viljandi Linnavolikogu 22.02.2023 määruse nr 31 „Viljandi maakonna arengustrateegia 2035“ muutmine asendades lisa 1 „Viljandi maakonna arengustrateegia 2035 tegevuskava“ käesoleva määruse lisaga 1 „Viljandi maakonna arengustrateegia 2035 tegevuskava“.

Määrus jõustub kolmandal päeval pärast avaldamist Riigi Teatajas.


(allkirjastatud digitaalselt)
Helir-Valdor Seeder
linnavolikogu esimees


Koostaja(d): Reet Alev
Esitatud: 20.05.2026
Esitaja: Viljandi Linnavalitsus	Ettekandja: Jaak Pihlak

Seletuskiri
Viljandi Linnavolikogu 22.02.2023 määruse nr 31
„Viljandi maakonna arengustrateegia 2035“ muutmine


Eelnõu eesmärk on muuta Viljandi Linnavolikogu 22.02.2023 määrust nr 31 „Viljandi maakonna arengustrateegia 2035“ asendades seni kehtinud lisa 1 „Viljandi maakonna arengustrateegia 2035 tegevuskava“ käesoleva määruse lisaga 1 (ajakohastatud tegevuskava) „Viljandi maakonna arengustrateegia 2035 tegevuskava“.

Alates 01.01.2018  on kohaliku omavalitsuse korralduse seaduse § 61 alusel omavalitsusüksuste ülesanne ühiselt kavandada maakonna arengut ja suunata selle elluviimist. Viljandi maakonnas on nimetatud ülesanne antud kõigi maakonna kohaliku omavalitsuse üksuste otsustega täitmiseks kohaliku omavalitsuse üksuste maakondlikule liidule - Viljandimaa Omavalitsuste Liidule (VOL). Viljandi Linnavolikogu võttis 27.09.2017 vastu otsuse nr 438 „Omavalitsusüksuste ühiselt täidetavate ülesannete täitmiseks andmine Viljandimaa Omavalitsuste Liidule“.

Maakonna arengustrateegia on nii maakonnaplaneeringutes seatud maakondlike ruumistrateegiate elluviimise kui ka keskvalitsuse ja maakonna kohalike omavalitsuste koostöös ja ühisrahastusel elluviidavate arendustegevuste kavandamise aluseks. 

Kohaliku omavalitsuse korralduse seaduse § 374 reguleerib maakonna arengustrateegia koostamist, menetlemist, vastuvõtmist ja avalikustamist. 

Viljandimaa arengustrateegia 2035 koos lisadega on heaks kiidetud Viljandi maakonna omavalitsuste volikogude poolt 2023. aastal ning täiendatud 2024. aastal lisaga „Maakonna arengustrateegia elluviimise toetuse (MATA) vahendite kasutamise tegevuskava 2024-2027“. 

Viljandimaa Omavalitsuste Liit kui kohaliku omavalitsuse korralduse seaduse § 61 lõikes 2 nimetatud kohaliku omavalitsuse üksuste määratud koostööorgan on koostanud Viljandi maakonna arengustrateegia 2035 tegevuskava ajakohastatud eelnõu ning on esitanud selle heakskiitmiseks kõigile Viljandi maakonna kohaliku omavalitsuse üksuste volikogudele. 
Kohaliku omavalitsuse korralduse seaduse § 374 lõike 6 kohaselt loetakse maakonna arengustrateegia vastuvõetuks ja see jõustub pärast seda, kui vähemalt kaks kolmandikku maakonna selliste kohaliku omavalitsuse üksuste volikogudest, mille elanike koguarv moodustab vähemalt kaks kolmandikku maakonna elanike koguarvust ning mille hulka peab kuuluma ka maakonnakeskuseks olev kohaliku omavalitsuse üksus, on selle määrusega heaks kiitnud. 
Määruse vastuvõtmine ja Viljandi maakonna arengustrateegia 2035 tegevuskava regulaarne ajakohastamine mõjutab Viljandi linna otseselt. Kuna Viljandi linn on maakonnakeskus, on strateegia mõju linnale suuremgi kui valdadele.

Õigusakti vastuvõtmise peamised mõjud Viljandi linnale on järgmised:
rahastusvõimaluste avanemine ning seeläbi investeeringud linna taristusse ja objektidesse. Strateegia on juriidiliseks aluseks maakonna arengustrateegiate elluviimise toetusmeetme (MATA) ning teiste riiklike ja Euroopa Liidu toetuste taotlemisel. Ilma selle ühise dokumendita ei saaks Viljandi linn taotleda finantseeringut omavalitsusülestele projektidele.
majanduslik mõju ja töökohtade loomine. Strateegia seab eesmärgiks inimkapitali, ettevõtluskeskkonna ja majanduse arendamise maakonnas. Viljandi linnale tähendab see rolli tugevdamist piirkondliku tõmbekeskusena. Tartu Ülikooli Viljandi Kultuuriakadeemia  kavandatavad tegevused (nt loovettevõtluse inkubaatori edasiarendamine, teadus- ja kompetentsikeskuste arendamine) aitavad tuua linna uusi kõrgema lisandväärtusega töökohti ja hoida siin noori spetsialiste.
strateegia raames lepivad omavalitsused kokku Viljandimaa maine kujundamises ja Viljandimaa traditsiooniliste sündmuste jätkamises. Viljandi linna jaoks tagab see maakonnaülese toe linna olulisematele sündmustele, nagu Viljandi pärimusmuusika festival, Viljandi hansapäevad, Suurjooks ümber Viljandi järve.
Viljandimaa arengustrateegia integreerib linna arengu tihedamalt teiste Viljandimaa omavalitsustega.

Määruse vastuvõtmine ei too Viljandi linnale kaasa täiendavat kulu. 


(allkirjastatud digitaalselt)
Reet Alev
linnaarengu peaspetsialist

